
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 239
                                                          din 29 septembrie 2022
pentru aprobarea Protocolului privind constituirea

Punctului de lucru al S.P.C.P. Mureș în incinta sediului Serviciului Public

Poliția Locală Sighișoara, în vederea preluării cererilor pentru eliberarea 

pașapoartelor simple electronice și eliberarea documentelor de călătorie aferente


Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 30.205/20.09.2022 și la Consiliul Local Sighișoara cu nr. 30.530/22.09.2022, de referatul de aprobare, înregistrat cu nr. 30.204/20.09.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere adresa cu nr. 51.345/IX/18.07.2022, înregistrată la Municipiul Sighișoara cu nr. 25.542/05.08.2022, prin care Instituția Prefectului - Județul Mureș, Serviciul Public Comunitar de Pașapoarte solicită aprobarea și încheierea între această instituție și Municipiul Sighișoara a Protocolului privind constituirea Punctului de lucru al S.P.C.P. Mureș în incinta sediului Serviciului Public Poliția Locală Sighișoara, în vederea preluării cererilor pentru eliberarea pașapoartelor simple electronice și eliberarea documentelor de călătorie aferente;


Având în vedere faptul că prin constituirea Punctului de lucru al S.P.C.P. Mureș în incinta sediului Serviciului Public Poliția Locală Sighișoara, din Sighișoara, str. 1 Decembrie 1918, nr. 8 - 10, se optimizează fluxul și procedurile de primire în sistem offline a cererilor privind eliberarea pașapoartelor simple electronice, se eliberează aceste documente în conformitate cu legislația în vigoare, se facilitează accesul persoanelor care au domiciliul în zona Municipiului Sighișoara la aceste servicii și astfel se evită deplasarea acestora în Municipiul Târgu Mureș;


Având în vedere prevederile Legii nr. 248/2005 privind regimul liberei circulații a cetățenilor români în străinătate, cu modificările și completările ulterioare;

Având în vedere prevederile Hotărârii Guvernului nr. 1693/2004 privind modul de organizare şi funcţionare a serviciilor publice comunitare pentru eliberarea şi evidenţa paşapoartelor simple, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere prevederile Regulamentului (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;

Având în vedere prevederile Dispoziției cu nr. 773.009/19.12.2011 a Directorului General al Direcției Generale de Pașapoarte și Procedura de lucru privind preluarea cererilor de eliberare a pașapoartelor simple electronice și eliberarea acestor documente offline;
Având în vedere Raportul de specialitate al Serviciului Public Poliția Locală Sighișoara, înregistrat cu nr. 30.203/20.09.2022, prin care  se propune aprobarea Protocolului privind constituirea Punctului de lucru al S.P.C.P. Mureș în incinta sediului Serviciului Public Poliția Locală Sighișoara, în vederea preluării cererilor pentru eliberarea pașapoartelor simple electronice și eliberarea documentelor de călătorie aferente;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. c), lit. d), lit. e), alin. (6) lit. a), alin. (7) lit. s), alin. (9) lit. a) și alin. (14), art. 139 alin. (1), alin. (3) lit. f) și lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
H O T Ă R Ă Ș T E:


Art. 1. Se aprobă încheierea Protocolului privind constituirea Punctului de lucru al S.P.C.P. Mureș în incinta sediului Serviciului Public Poliția Locală Sighișoara, situat în Sighișoara, str. 1 Decembrie 1918, nr. 8 - 10, în vederea preluării cererilor pentru eliberarea pașapoartelor simple electronice și eliberarea documentelor de călătorie aferente, între Instituția Prefectului - Județul Mureș – Serviciul Public Comunitar de Pașapoarte și Municipiul Sighișoara, conform anexei la prezenta hotărâre.


Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Public Poliția Locală, Biroul Buget, Contabilitate, Salarizare – Direcția Economică și Biroul Logistic și Administrativ din cadrul Municipiului Sighișoara și Instituția Prefectului - Județul Mureș – Serviciul Public Comunitar de Pașapoarte.

Art. 3. Prin grija doamnei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Public Poliția Locală;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Logistic și Administrativ;

  1 ex. Instituția Prefectului - Județul Mureș – Serviciul Public Comunitar de Pașapoarte.
11 ex.  

